মহাপ্লাবনের পর হযরত নূহ (আ.)-এর কিশতি জুদি পাহাড়ে নোঙর করে। এ সময় আল্লাহর নবী ও তাঁর মুষ্টিমেয় সাথীগণ পৃথিবীকে নতুন করে ঢেলে সাজানোর সিদ্ধান্ত নেন। তাঁর ওফাতের অনেক বছর পর হযরত ইব্রাহিম (আ.) বাবেল অঞ্চলে আল্লাহর দ্বীন প্রচারের দায়িত্ব পান। পরবর্তীতে হযরত মূসা (আ.) তাঁর অলৌকিক লাঠির সাহায্যে ফেরাউনের অত্যাচার থেকে নিজ জাতিকে রক্ষা করেন। তারপর হযরত ঈসা (আ.) পৃথিবীর বুকে ক্রীতদাস প্রথার বিরুদ্ধে লড়াই করেন এবং মানবজাতিকে আল্লাহ তায়ালার পক্ষ থেকে সর্বশেষ নবী আসার সুসংবাদ দিয়ে যান; এবং অবশেষে বিশ্বের জাতিগুলো যখন বহু উপাস্যের পূজা করতে শুরু করে এবং অজ্ঞতা, কুসংস্কার ও মূর্তিপূজায় গোটা পৃথিবী আচ্ছন্ন হয়ে যায় তখন সর্বশেষ নবী ও রাসূল হযরত মুহাম্মাদ (সা.) মক্কায় আবির্ভূত হন। পবিত্র কুরআনে তাঁর বর্ণনা এসেছে এভাবে: “তোমাদের কাছে এসেছে তোমাদের মধ্য থেকেই একজন রাসূল। তোমাদের দুঃখ-কষ্ট তার পক্ষে দুঃসহ। তিনি তোমাদের মঙ্গলকামী,মুমিনদের প্রতি স্নেহশীল, দয়াময়।”(সূরা তওবা আয়াত: ১২৮)।